Katedra

Katedra ( – „sostas, kėdė“) – religinis pastatas, priklausantis konkrečiai krikščionių denominacijai, ir vyskupijos centras. Šioms Romos katalikų, anglikonų, stačiatikių ir kai kurių liuteronų bei metodistų bažnyčioms vadovauja vyskupai. Stačiatikių katedra – soboras.   

Pagrindinis katedros vaidmuo yra per jos hierarchinę ir organizacinę padėtį Bažnyčios struktūroje tarnauti Dievui bendruomenėje. Pats pastatas simbolizuoja Dievo ir Bažnyčios didybę. Katedros, jos vyskupo ir kiti dvasininkų funkcija yra daugiausiai religinė, bet kartais gali būti glaudžiai susijusi su miesto ar regiono bendruomenės gyvenimu.

Katedra dažniausiai būna įspūdingiausia ar viena įspūdingiausių vyskupijos bažnyčių, pasižyminti amžiumi, išskirtine architektūra ir puošyba, kaip antai skulptūra, vitražais, sienų tapyba. Šie pastatai dažnai yra reikšmingi vietos ar valstybės mastu menine ir istorine prasme.